Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 1960

g) Szóbeli és írásbeli tevékenysége kiterjed a szépirodalmi témákra, reprodukció, elemzés, ismeretterjesztés formában. Folyamatosan végez gyűjtőmunkát. 2006/20/II. szám $ NÉMET NYELV 5–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a Nat 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 4–10. évfolyam számára kimunkált alternatív tanterve képezte. Az itt közölt, 5–8. évfolyamra szóló Német nyelv tanterv szerves előzménye a 4. évfolyam számára kidolgozott tanterv. Javasolt óraszám Évfolyam 5. 6. 7. 8. Óraszám (hetente) 2,5$ 3$ 3$ 3$ A KÉK és a NAT 2003 viszonyának jellemzői A KÉK Német nyelv tantárgyi kerettanterv az Élő idegen nyelv műveltségi területre készült, ezen belül a német nyelv tanítását és a német nyelvi kultúrkör értékeinek közvetítését célozza meg. A kerettanterv az élő idegen nyelv számára megfogalmazott NAT 2003 követelményeket lefedi. A Német nyelv kerettanterv a NAT műveltségi területek oktatásának közös követelményei közül a Tanulásra, a Kommunikációs kultúra fejlesztésére, a Kapcsolódás Európához és a nagyvilághoz és a Pályaorientáció követelményeinek teljesítésére helyezi a fő hangsúlyt. Ezen kívül segíti a Környezeti nevelés, a Testi és lelki egészség, valamint a Hon- és népismeret követelményeinek teljesítését is. A Német nyelv kerettanterv jellemzői A Német nyelv tanulása révén tudatosulhat a tanulókban az a tény, hogy anyanyelvükön kívül más nyelven is kifejezhetik magukat. Felfedezhetik az életkoruknak és egyéniségüknek leginkább megfelelő idegennyelvtanulási módszereket. Kialakulhat bennük érdeklődés más népek élete és kultúrája iránt. Növekszik bennük az idegen nyelven megszólalni tudás bátorsága. Képessé válnak arra, hogy információt adjanak és kapjanak idegen nyelven saját közvetlen világukról. A Német nyelv kerettanterv modul rendszerű: témák és tevékenységek strukturált rendszere. A tanulók haladási szintjét célozza meg: a nyelvi képességekre teszi a hangsúlyt, ezekhez illeszti a témákat. Olyan pedagógiai technológia alkalmazását feltételezi, amely az idegen nyelv és anyanyelv tanítása között szoros szakmai integrációt igényel. Az év végi követelmények megállapításakor a tanterv követi a NAT 2003 és az új érettségi előírásait és követelményeit. Mindkét dokumentum figyelembe veszi az európai nyelvi szintskálát és azt követi. Ennek megfelelően kerettantervünkben sajátságosan, a többi tantárgytól eltérően jelennek meg az év végi követelmények. Azaz a különböző tanulási szakaszok (évfolyamok) végén megadott követelmények az egyes tevékenységek és haladási szintek szerint igazodnak az európai skála szintjeihez. A kerettanterv többi tantervétől abban is eltérnek az Élő idegen nyelvek műveltségi terület tantervei, hogy nem tartalmazzák a formatív értékelést segítő optimális és minimális teljesítmények leírását. Ennek okát a következőkben jelöljük meg. A felhasználók, adaptálók figyelmét a tevékenységekre, a képességfejlesztésre, a kulcskompetenciák kezelésére kívántuk irányítani. Ezáltal a magyarországi idegennyelv-tanításban meghonosodott, valamely tematikán alapuló, a témát preferáló idegennyelv-tanítási gyakorlatot szeretnénk elkerülni. Úgy véljük, az év végi követelmények elegendő útmutatást adnak az értékeléshez. A kerettanterv alkalmazásához szükséges feltételek A Német nyelv kerettantervet általános vagy középiskolai német nyelvtanári diplomával rendelkező pedagógus eredményesen taníthatja. A Német nyelv tanításához javasolt a kiscsoportos (10-12 fő) szervezeti forma, továbbá a "kerekasztal" elrendezésű ülésrend, a mobilitás lehetősége. A nyelvtanulás helyszínén biztosítani szükséges a külső zajmentességet, a német nyelvi kultúrkör hatáselemeit (pl. dekoráció, folyóiratok, tárgyak), továbbá a mobil bútorzatot, rádiók, kép- és hangmagnetofont, táblát, televíziót, Németország, Ausztria, Svájc térképét, posztótáblát, tárgyképeket és szóképkártyákat. Mindezeken túl lehetőséget kell teremteni az iskolán kívüli művelődési lehetőségek (német-magyar programok, cserekapcsolatok, utazás, német TV programok) igénybevételére. 2006/20/II. szám A Német nyelv tanulásának céljai az 5–8. évfolyamon Az 5–6. évfolyamon tudatosuljon a tanulókban az a tény, hogy anyanyelvükön kívül idegen nyelven is kifejezhetik önmagukat. Fedezzék fel az életkoruknak és egyéniségüknek megfelelő sajátos idegennyelv-tanulási módszereket. Tanári segítséggel ismerkedjenek meg a tananyagban előforduló nyelvtani szerkezetekkel, tudatosuljon bennük képzésük és használatuk. Ébredjen fel érdeklődésük más népek élete és kultúrája iránt. Merjenek idegen nyelven megszólalni, fokozatosan növekedjen bátorságuk és önbizalmuk ezen a téren. Tudjanak információt adni és fogadni saját közvetlen világukról. A 7. évfolyamon a tanulók szilárdítsák meg, mélyítsék el eddigi nyelvtani ismereteiket. Ismerkedjenek meg új szerkezetekkel is. Fokozatosan tudatosodjanak a tanulókban az anyanyelv és a német nyelv rendszere közötti különbségek és egyezések (kontrasztivitás). Tudjanak különbséget tenni a német nyelv alapvetőbb stílusrétegei (baráti, hivatalos, stb.) között. Ismerjék meg a német kultúra legalapvetőbb viselkedési szabályait. A 8. évfolyamon váljanak egyre tudatosabbá a tanulókban a nyelvhelyességi, a nyelvtani ismeretek, az alkalomhoz illő nyelvhasználat. Törekedjenek megteremteni a forma, a tartalom és a stílus egységét. A nyelvhelyesség és beszédfolyamatosság terén fejlődjenek dinamikusan. A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Raktári szám Cím 5–8. Deutsch für junge Leute 1-3. Tankönyv (5-8.) Deutsch für junge Leute 1-3. Munkafüzet (5-8.) 8. Themen neu 1. Tankönyv (8.) Themen neu 1. Munkafüzet (8.) Tanítási segédlet Évfolyam Raktári szám Cím 5–8. Stufengrammatik Briefwechsel Schritte 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Játékos foglalkozások: főképp kezdetben, a tanulók motiválása, a német nyelvű beszédhallás, beszédértés képességének kialakításafejlesztése, a hang-betű kapcsolatok, az olvasás és írás tanulása szolgálatában  Ismert szövegek másolása, tollbamondása a tanult szavak, szószerkezetek, ill. helyesírási szabályok elmélyítése céljából  Hangok helyes ejtése; intonáció  Dalok, mondókák, versek, dialógusok memorizálása  Szavak, szószerkezetek, nyelvtani jelenségek kiemelése, memorizálása, gyakorlása sokféle kontextusban  A szókészlet gyarapítása dialógusok, didaktikus, szépirodalmi és ismeretterjesztő szövegek befogadása, reprodukáltatása és produkáltatása által, rendszeres ismétléssel, gyakorlással  Olvasási, írási-helyesírási, társalgási feladatgyűjtemény, munkafüzet használata  Az akaratlagos írás fejlesztése; tárgyak, személyek, jelenségek, stb. rövid bemutatása (7–8. évfolyamon önéletrajz írása) megadott szempontok alapján  Levélírás formai követelményeinek kialakítása és gyakorlása  Idegen nyelvű szöveg (ha az kismértékben tartalmaz idegen szót) hibátlan olvasása, megértése és a szöveghez kapcsolódó szövegfeldolgozást segítő feladatok megoldásának rendszeres gyakorlása  Szituációs gyakorlatok, szerepjátékok révén a mindennapi érintkezést segítő szövegek tanulása érdekében  A köznyelvi beszédstílustól nem eltérő (nem dialektus) beszélgetés megértésének fejlesztése beszédgyakorlatokkal  Globális és szelektív hallás utáni értés technikájának elsajátítása  Egyéni és csoportos beszélgetés (társalgás) a célnyelven  Szóbeli feladatok megoldatása idegen- és anyanyelven  Munkafüzetek rendszeres minőségi ellenőrzése  Házi feladatok tartalmi ellenőrzése  Iskolai dolgozatok íratása  Páros szereplés nyelvi szituációban  Egyéni elemző minősítés szóban  Páros és csoportos teljesítmények minősítése szóban  Nagyobb írásbeli produktumok (fordítás, idegen nyelvű szövegalkotás stb.) elemző minősítése írásban, osztályzattal és/vagy analitikus pontozással 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes